Стамбулын Хөрөнгийн бирж

Стамбулын хөрөнгийн бирж (турк. Borsa İstanbul, BİST) — Турк улсын Стамбул хот дахь Хөрөнгийн бирж. Энэ бирж нь Туркийн цорын ганц хөрөнгийн бирж юм. Зохион байгуулалттай Туркийн үнэт цаасны зах зээл 19-р зууны хоёрдугаар хагаст бий болсон. Крымын дайны үеэр Оттоманы эзэнт гүрний гадаад өрийг санхүүжүүлэх зорилгоор 1866 онд Станбул хотод хөрөнгийн бирж байгуулсан юм. Улмаар хурдан бөгөөд өндөр ашиг олохыг эрмэлзсэн Европын хөрөнгө оруулагчид тус бирж дээр арилжаа хийж эхэлсэн. 1923 онд Туркийн Бүгд Найрамдах Улс байгуулагдсанаар тус биржийг Истанбулын хөрөнгийн бирж, гадаад валютын бирж гэж нэрлэжээ. Дэлхийн хоёрдугаар дайны дараа Туркийн хөрөнгийн бирж дээр бүртгэлтэй компаниудын тоо мэдэгдэхүйц нэмэгдсэн. Тэдний үнэт цаас нь хувийн болон институцийн хөрөнгө оруулагчдын эрэлтийг татсан. 1981 онд Хөрөнгийн зах зээлийн тухай хууль батлагдсан. 1982 онд Туркийн үнэт цаасны зах зээлийн хяналтын байгууллага болох Туркийн Хөрөнгийн зах зээлийн газар байгуулагдсан. 1983 онд Үнэт цаасны биржийн зохицуулалтын тухай хууль батлагдсан. Станбулын хөрөнгийн бирж нь Турк улсад үнэт цаасны арилжаа эрхлэх эрх бүхий цорын ганц байгууллага юм. Станбулын хөрөнгийн бирж нь Туркийн 320 компанийг гишүүнээр элсүүлсэн байна. Тус биржийн Индексууд: ISE National-All Shares Index, ISE National-30, ISE National-50, ISE National-100, Sector and sub-sector indices, ISE Second National Market Index, ISE New Economy Market Index and ISE Investment Trusts Index Туркийн үнэт цаасны гол үзүүлэлтийн индекс- ISE National-100 Index юм. Биржийн дүрэм нь олон улсын стандарт болон Европын Холбооны удирдамжийг дагаж мөрддөг. Олон улсад хүлээн зөвшөөрөгдсөн стандартын дагуу клиринг, төлбөр тооцоо, хадгаламжийн үйлчилгээг биржийн төлбөр тооцоо, хадгаламжийн банк үзүүлдэг байна.